Selo moje malo
Selo moje malo (češki Vesničko má středisková) čehoslovačka je filmska komedija iz 1985. koju je režirao Jiří Menzel dok je scenarij napisao Zdeněk Svěrák. Film je jedan od najpoznatijih i komercijalno najuspješnijih čeških filmova svih vremena. Bio je i najuspješniji filmski proizvod nekadašnje Čehoslovačke.

Radnja 

Film je priča o pomalo tupastom seoskom mladiću imena Otík, koji radi kao suvozač vozača zadružnog kamiona Karela Páveka. Mali i debeli Pavek i dugi tanki Otík rade u malom češkom selu "na kraju svijeta".

Direktor jednog praškog poduzeća nudi Otíku posao i želi ga premjestiti u anonimni stambeni blok u Pragu kako bi se domogao njegove kuće. Kada napokon svi u selu shvate što bi izgubili njegovim odlaskom, trude se zadržati Otíka u svome selu.

Nagrade
Film je osvojio specijalnu nagradu žirija na filmskom festivalu u Montrealu. Mađarski glumac János Ban koji je glumio ulogu Otíka 1987. na filmskom festivalu u Parizu osvojio je nagradu za najboljeg glumca. Godine 1987. film je bio nominiran za Oscara kao najbolji strani film.

Glavne uloge
 János Ban - Otik
 Marián Labuda - Karel Pavek
 Rudolf Hrušínský
 Petr Čepek
 Libuše Šafránková
 Jan Hartl
 Miloslav Štibich
 Oldřich Vlach
 Stanislav Aubrecht
 Zdeněk Svěrák
 Josef Somr

Vanjske poveznice 

Čehoslovački filmovi
Filmske komedije
Filmovi 1985.
Authority control 2